
             ИЗПЪЛНИТЕЛНА АГЕНЦИЯ 

         „ПРОГРАМА ЗА ОБРАЗОВАНИЕ“ 

УВАЖАЕМИ РОДИТЕЛИ, СКЪПИ УЧЕНИЦИ, 

      Уведомяваме Ви, че на 15.07.2025 г. беше сключен договор между „Ема-Форести“ ЕООД и СУ „Георги Ст. Раковски“ за извършване на строително-монтажни работи по проект „Изграждане на училищна STEM среда в СУ „Георги Ст. Раковски“ гр. Каолиново““ във връзка с изпълнението на инвестиция № BG-RRP-1.015-1125-C01, по процедура за предоставяне на средства по Механизма за възстановяване и устойчивост BG-RRP-1.015 „Училищна STEM среда“, финансирана от Европейския съюз – „NextGenerationEU“. Договорът е на стойност 59 040. 24 лв. и е за цялостен ремонт на фойае, складово помещение и на 2 класни стаи на третия етаж на училището и изграждане на модерно STEM пространство по две направления – „Природни науки“ и „Математика и ИТ“. 
     На 04.08.2025 г. МОН отпусна аванс, който възлиза на 70 % от стойността на договора и дългоочакваният ремонт започна. Срокът за приключване на договора е 70 работни дни. 

   Изграждането на училищна СТЕМ среда има за цел да повиши интереса на учениците, да подобри техните постижения в областта на науките и технологиите. Чрез извършването на строително-ремонтни дейности, които ще са последвани от закупуването на съвременно обзавеждане и високо технологично оборудване, учениците ще имат възможността да се обучават в среда и по методи близки до реалния живот.

    Чрез изграждането на учебна среда от ново поколение нашите ученици ще придобият нужните знания и умения, за да се реализират успешно в професиите на бъдещето.

      Изграждането на STEM център цели да повиши интереса на учениците към науките и технологиите, да насърчи дигитализацията в образованието, да изгради култура на иновации сред училищната общност и да даде възможност на младите хора за успешно бъдеще в България.

Грозданка Марчева – директор
СУ „Георги Ст. Раковски“

